23/04/2010 | Administración LocalMunicipal
A Coruña
Promoción Económica, Emprego, Comercio, Consumo e Turismo
Bases que rexen a participación no alen “III Salón Coruña do Outlet”

O Servizo Municipal de Emprego do Excmo Concello da Coruña, dentro do Plan Integral de Apoio ó Comercio para o ano 2010 convoca o alen “III Salon Coruña do Outlet” Esta feira, que xa cumple a súa terceira edición, amósase como unha iniciativa exitosa que dinamiza a actividade comercial do pequeno comercio da nosa cidade, a través dunha acción que beneficia tanto os comercios participantes como ós consumidores en xeral. A planificación e execución da acción levarase a cabo polo Servizo Municipal de Emprego do Concello da Coruña. Todo isto con arreglo as seguintes BASES: Base 1.ª.–OBXECTIVO. O obxectivo da acción é que o pequeno comercio da cidade da Coruña libere aquela mercadoría acumulada fóra de tempada –existencias ou stocks– mediante a celebración dun evento que contemple a concentración da oferta nun lugar e momento determinado, brindando ós cidadáns a posibilidade dunha compra de oportunidade a un prezo sensiblemente rebaixado. Base 2.ª.–PARTICIPANTES. Esta iniciativa está dirixida ó pequeno comercio da cidade da Coruña, quedando excluídos os establecemento que pertenzan á grande distribución. Base 3.ª.–REQUISITOS DE PARTICIPACIÓN.1. A participación queda exclusivamente reservada a aqueles establecementos, tendas e comercios con ubicación física no termo municipal coruñés.2. Só se poderá presentar unha solicitude por establecemento e/ou persoa nos prazos previstos nestas bases. De non ser así, procederase a súa anulación.3. Non poderán presentar solicitude aqueles establecementos en período de liquidación de existencias, para proceder posteriormente ó peche de negocio.4. Os comerciantes seleccionados para participar na feira de stocks, deberán necesariamente presentar a documentación requerida nestas bases nos prazos previstos para a súa participación no devandito evento. De non presentar a documentación no prazo establecido, cancelarase automáticamente a cesión do stand, reservándose o dereito para adxudicar este espazo a outro comerciante que estea na lista de espera.5. Todos os artigos que se vendan na feira deberán ser stocks e non mercadorías mercadas para a ocasión.6. A adxudicación do stand realizarase segundo se establecen nestas bases.7. Adxudicaranse como máximo 32 m 2 por solicitude, excepcionalmente, só no caso de ter espacio sobrante, a organización reservase o dereito da adxudicación de máis metros.8. Se algún establecemento participante oferta artigos con algunha tara, deberá comunicalo mediante un cartel onde se explique que son produtos con algún defecto. Base 4.ª.–INSCRICIÓNS DE SOLICITUDES. As solicitudes para a participación no evento deberán ser presentadas ou entregadas ós técnicos municipais nas instalacións do Centro Municipal de Emprego, sito na estrada dos Fortes, s/n, polígono de los Rosales, 15011- A Coruña, a través do fax n.º 981.18.43.98 ou a través do e_mail: emprego@coruna. es. Da recepción da solicitude darán conformidade os técnicos municipais utilizando para elo, con carácter preferente, o mesmo medio co que se cursou a súa solicitude o interesado. O prazo máximo de presentación de solicitudes será o día 6 de setembro. Base 5.ª.–SELECCIÓN E ADXUDICACIÓN DE PARTICIPANTES. a) Para a selección e adxudicación de participantes constituirase unha comisión de selección integrada por expertos segundo a seguinte composición:  A presidencia, que a ostentará o tenente de alcalde responsable do Área de Promoción Económica e Vivenda, ou persoa en quen delegue.  A Secretaría, con voz pero sin voto, estará representada por un técnico/a municipal da Área de Promoción Económica.  As vocalías estarán compostas por un representante da Sociedad de Fomento y Desarrollo Turístico, un representante dunha empresa de publicidade e reconocido prestixio na nosa cidade, dous representantes dunha empresa organizadora de eventos e un representante dun consulting. Para a adxudicación dos stands e dos participantes, a comisión de selección establecerá os criterios que considere máis adecuados para a valoración e selección dos participantes. En calquera caso, estes criterios terán en conta a calidade das marcas ofertadas, imaxe do establemento comercial solicitante, cantidade e surtido do producto que se obriga levar a feira, a diversidade da mixtura comercial do evento e, de selo caso, calificación da sua participación en edicións anteriores, primando a mesma sin que constitúa dereito preferente algún tal circunstancia. b) Fases: – Selección de participantes e adxudicación de stands o días 9 e 10 de setembro. – Comunicación os establecementos seleccionados ós días 14 e 15 de setembro. – Remisión de documentación de adxudicatarios o día 20 de setembro. – En caso de baixas e/ou disconformidades, o día 21 de setembro procederase a reubicación dos establecementos pendentes. – O día 22 de setembro comunicaranse estas novas reubicacións – O día 23 entrega de documentación dos reubicados En todo caso, e con carácter excepcional, a organización reservase a posibilidade de que, unha vez rematado o proceso anteriormente definido, e de existir novamente vacantes, adxudicar novos postos a establecementos que non tiveran sido admitidos na primeira selección por calquera causa. Base 6.ª.–REMISIÓN DE DOCUMENTACIÓN DE ADXUDICATARIOS. Efectuada e comunicada a adxudicación os establecementos, éstes deberán remitir ó Concello para a súa reserva firme e por calquera dos médios sinalados na base 4.ª, e conforme os prazos establecidos na base 5.ª b), a seguinte documentación: – Xustificante de estar dado de alta no Imposto Actividades Económicas (IAE). – Xustificante de estar dado de alta na Seguridade Social. – Fotocopia do DNI do titular ou CIF da entidade. – Declaración responsable, incorporada como anexo 2, pola que se declara estar ao corrente nas súas obrigas laborais, fiscais e coa seguridade social. En todo caso é responsabilidade de cada establecemento comercial o cumprimento e veracidade da documentación presentada, asi como o cumprimento de calquera outra obriga rexistral, mercantil, laboral e fiscal que como actividade empresarial deban ter. Quedarán eximidos da presentación dos documentos anteriores cando calquera dos mesmos xa se atope en poder do propio Concello pola súa participación en edicións anteriores. Base 7.ª.–OBRIGAS DOS PARTICIPANTES. a) Os participantes estarán obrigados a asisitir a todas as reunións de información e formación que sobre a realización do evento se organicen dende o Concello. Ademais deberán cumplimentar a enquisa de valoración e satisfacción do evento. b) Os participantes están obrigados a facilitar aos consumidores os pagos con tarxeta. O Concello comprométese a dotar dos medios técnicos necesarios para poder levar a cabo esta obriga. c) Os participantes estan obrigados a respetar a totalidade das normas establecidas nestas bases e todas aquelas outras que no exercizo da organización do evento puidese pactar o Concello coas empresas adxudicatarias dos distintos servizos vencellados ao evento. En particular, as instruccións que se refiren a almacenaxe e distribución de mercadorías, presentación e decoración dos stands, reserva de espazos, prezos e mobiliario a utilizar. Para elo o Concello comprómetese a facilitar a cada establecemento, no momento da súa solicitude, a totalidade das obrigas que neste sentido se tivesen pactado. O incumprimento de calquera destas obrigas levará aparellado, de ser posible, a baixa automática da súa solicitude, ou da imposibilidade de participar en edicións posteriores. Base 8.ª.–STANDS E ALMACENAXE.1. O Concello pactará coa empresa organizadora do evento os modelos de stands de participación no ALEN. Estes modelos serán uniformes e únicamente variarán tendo en conta a súa superficie, distribución espacial e a ubicación que corresponda a cada establecemento, estando éste obrigado a escoller o seu stand entre as posibilidades pactadas polo Concello e a empresa organizadora.2. Con independencia do deseño e modelos dos stands, ofrecerase a cada establecemento a posibilidade de incluír no seu stand un mobiliario standard. Non obstante, cada establecemento poderá levar, á vista das súas necesidades, outros elementos de mobiliario distintos aos propostos, sempre e cando se garanta a integridade dos stands e unha presentación correcta e atractiva.3. Do mesmo xeito, aqueles comerciantes que desexen ter dentro do stand un probador, deberán comunicalo a organización.4. Non se permite a montaxe de stands descoidados, podendo reclamar calquera membro da organización o seu acondicionamento.5. A montaxe, desmontaxe, arrendamento, mobiliario e limpeza interior dos stands correrá a cargo de cada expositor.6. As paredes e estructura dos stands non se poden pintar, perforar ou cravar. Calquera dano producido será afrontado polo comercio infractor.7. En ningún caso, a colocación das mercadorías e/ou decoración dos establecementos poderán rebasar os límites físicos ou m2 do stand adxudicado.8. Calquera dúbida que xurda á hora de realizar a decoración do stand poderá consultalo coa organización.9. A ubicación dos expositores nun ou noutro stand farase segundo se establece nestas bases.10. Os comerciantes disporán do seu stand para a súa decoración e acondicionamento o día 6 e 7 de outubro segundo horarío que se establecerá para tal fin 11. A feira remata o día 10 de outubro ás 21.00 horas. Os expositores deben tomar as medidas necesarias para deixar libre o seu stand a partir desa hora e, en calquera caso, esa mesma noite.12. A organización establecerá un tempo de estacionamento para a carga e descarga dos productos para a venda no Outlet.13. A almacenaxe de produtos farase no recinto establecido pola organización, a mercancia depositada no almacen deberá ir embalada é sinalada de tal xeito que permita en todo momento a súa identificación. Deberá acreditarase a catro persoas por comercio para o uso do almacén, sendo dita acreditación persoal e intransferible. Base 9.ª.–DATA E HORARIO. O alen que organiza o Concello da Coruña para o pequeno comercio da cidade desenvolverase no PALEXCO, durante os días 8, 9 e 10 de outubro de 2010. Permanecerá aberto de 10 a 21 horas de forma ininterrumpida. O acceso á mesma será gratuito. Os participantes deberán estar nos seus stands puntualmente (recoméndase estar no stand 10 minutos antes da súa apertura). Considérase como falta grave o incuprimento do horario establecido. O aparcadoiro no recinto para os comerciantes só será gratuíto dentro dos horarios de carga e descarga establecidos. Base 10.ª.–PUBLICIDADE. Está prohibida a colocación de publicidade do establecemento fora ou na parte exterior do stand. Dentro do stand, a publicidade deberá axustarse ós usos publicitarios normalmente admitidos e absténdose de todo procedemento que conleve molestias para os demáis expositores ou visitantes ou que implique competencia desleal. A publicidade por medios acústicos, con sistemas de proxección de imaxes ou calquera acto publicitario a realizar tanto no stand como no recinto feiral necesitan previa autorización da organización. A organización resérvase o dereito de tomar fotografías e imaxes dos stands e mercadorías e reproducilas nas súas publicacións e medios de promoción oficiais. Base 11.ª.–SEGURIDADE. No horario no que a feira está aberta ó público, sempre haberá algunha persoa da organización, así como persoal municipal no punto de información. Durante o horario de apertura da feira, os expositores responsabilizaranse de realizar controis e adoptar as medidas oportunas para evitar a perda ou furto da mercadoría por cada un deles exposta. Base 12.ª.–ACEPTACIÓN. A solicitude de participación neste evento implica o coñecemento e aceptación das bases que neste momento se aproban, resérvandose o Concello a posibilidade de modificar as mesmas, sempre que implique melloras da organización ou ampliación dos servizos vencellados ao evento, comprometéndose, en todo caso, a dar conta de ditas modificacións a todos e cada un dos establecementos interesados no xeito legal e reglamentariamente establecido. A participación nesta feira implica a aceptación total das bases. Estas bases estan depositadas nas dependencias do Centro Municipal de Emprego, sito en Crta. do Fortes, s/n, e con número de teléfono 981.18.43.99, para a súa consulta e aclaración. Xefa do Servizo de Promoción Económica, Emprego, Comercio, Consumo e Turismo do Concello da Coruña Asdo.: Sagrario Katherine Elizabeth Amelia Victoria Gomez de Iturriaga El Kaouini ANEXO Solicitude de participación en: ALEN “III SALÓN CORUÑA DO OUTLET” 2010 Data de inscrición _______/______/_______ Nome do titular/es: _____________________________________________________________________________________ Nome do establecemento: ________________________________________________________________________________ Data de apertura do establecemento ______________________________________________________________________ N.º de empregados ______________________________________________________________________________________ Sector: ________________________________________________________________________________________________ Definición da actividade: _________________________________________________________________________________ CIF: ___________________________________________________________________________________________________ Enderezo: ______________________________________________________________________________________________ Teléfono ________________________________________________________________________________________________ Fax ____________________________________________________________________________________________________ E-mail: _________________________________________________________________________________________________ Cubrir o máis exhaustivamente posible os seguintes datos: N.º de metros que desea (8 m 2 / 16 m 2 / 32 m 2 ): N.º de stands que desexa: Sinatura do titular: Selo da empresa: Observacións: